als_Latn dik_Latn sag_Latn
06.02.2008, - E Mërkurë
Ministri i Arsimit, Shkencës dhe Teknologjisë Enver Hoxhaj priti Shefen e Zyrës Franceze në Prishtinë Delphine Borione
Ministria e Arsimit, Shkencës dhe Teknologjisë dhe Zyra Franceze në Prishtinë të gatshme për bashkëpunime të reja në fushën e arsimit
Shefja e Zyrës Franceze në Prishtinë Delphine Borione mbështet idenë e Ministrit të MASHT, Enver Hoxhaj për trajnimin e inspektorëve të arsimit kosovar në Francë. Franca ka një ndër modelet më të mira të inspektimit në fushën e arsimit tha Ministri Hoxhaj në këtë takim
Përveç çështjeve themelore që momentalisht janë duke e preokupuar arsimin kosovar, në takim Ministri i Arsimit, Shkencës dhe Teknologjisë, Enver Hoxhaj dhe Shefja e Zyrës Franceze në Prishtinë, Delphine Borione diskutuan edhe për mundësit e bashkëpunimit në mes të Zyrës Franceze dhe MASHT-it. Një ndër nevojat e MASHT është trajnimi i inspektorëve të arsimit. Departamenti i Arsimit është krijuar vonë, ndërkaq inspektorët nuk kanë ndjekur ndonjë trajnim profesional në këtë fushë, meqë Franca ka njërin ndër modelet më të mira të inspektimit në fushën e arsimit MASHT është e interesuar që inspektorët tanë të ndjekin trajnimin në Francë dhe të fitojnë njohuri nga përvoja franceze, tha Ministri Hoxhaj. Ndërkaq sa i përket mjeteve financiare për realizimin e trajnimit, Ministri Hoxhaj tha se MASHT ka mundësi që pjesën e parë të trajnimit ta realizoj nga buxheti i MASHT, ndërkaq për pjesën e dytë do të shqyrtohen mundësit e bashkëpunimit me Zyrën Franceze.
Po ashtu në këtë takim u bisedua për prioritete që MASHT ka caktuar për tre mujorin e parë si dhe për mundësit e realizimit të reformave në Arsimin Parauniversitar dhe Arsimin e Lartë konkretisht në Departamentin e Gjuhës Frënge në Universitetin e Prishtinës.
Shefja e Zyrës Franceze në Prishtinë, Delphine Borione, pasi që i uroji Ministrit Hoxhaj punë të mbarë në realizimin e prioriteteve të caktuara për tre mujorin e parë të punës ajo shprehu gatishmërinë e bashkëpunimit nga ana e Zyrës Franceze dhe e përkrahu plotësisht idenë e bashkëpunimit për trajnimin e inspektorëve të arsimit kosovarë në Francë.
Në këtë takim Ministri Hoxhaj e njoftoi z. Borione se këto ditë ka filluar ka filluar “Java e Infrastrukturës” dhe tha se deri më tani kemi vizituar disa nga komunat në të cilat do të ndërtohen objektet të reja shkollore, ndërkaq sot së bashku edhe me Shefin e Zyrës Britanike në Prishtinë David Blunt do të vizitomë Komunën e Novobërdës, më pas do të vazhdojmë në Komunën e Kamenicës, Kaçanikut dhe Hanit të Elezit.
<<< Kthehu prapa |
Shtyp këtë artikull |
Dërgo me email |
A
A
A
Share
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ilo_Latn ilo_Latn ilo_Latn eng_Latn